PRIPRAVA NASTAVNE JEDINICE

**Predmet: Hrvatski jezik, Zdenka Blaslov, prof .savjetnik**

**Predmetno područje/područja**: renesansa, hrvatska renesansa – uvod (2 šk.sata)

**Ishodi učenja**: pročitati tekst i potcrtati, sažeti najvažnije informacije, objasniti i interpretirati određenu cjelinu, izdvojiti i prenijeti potrebne informacije o hrvatskoj renesansnoj književnosti.

**Literatura za učenike**: radni materijali, čitanka, bilježnica

**Literatura na nastavnike**: Hrvatska književnost do narodnog preporoda, Kombol - Novak

|  |  |  |
| --- | --- | --- |
| **Faze nastavnoga sata/sati, trajanje i nastavni sadržaji** | **Aktivnosti učenika** | **Nastavni oblici, metode i metodički postupci** |
| **EVOKACIJA(uvod)**   * najaviti temu nastavnog sata * razred podijeliti u skupine od četvero učenika/ca * svaki učenik u skupini bit će jedan broj od 1 do 4   (10 min)  **II. RAZUMIJEVANJE ZNAČENJA(razrada)**   * nakon što su učenici pripremljeni za skupni rad, upoznat ću ih sa zadacima koje moraju uraditi:   1. učenik/ca s brojem 1 obrađuje tekst o renesansnim središtima i renesansnom svjetonazoru   2. učenik/ca s brojem 2 obrađuje tekst o renesansnoj lirici   3. učenik/ca s brojem 3 obrađuje tekst o renesansnoj epici   4. učenik/ca s brojem 4 obrađuje tekst o renesansnoj drami     Učenici u skupinama, svatko za sebe, čitaju svoj dio teksta i u bilježnicu upisuju nove informacije o pojedinim zadanim temama.  (15 min)     * nakon čitanja teksta učenici će sastaviti nove skupine: svi učenici pod brojem 1 stvorit će novu skupinu. To će učiniti i ostali učenici prema zadanom broju * budući da su pročitali isti tekst, zajedno će oblikovati bilješku o tekstu i tako se pripremiti za povratak u početne skupine   (20 min)  (   * s gotovim bilješkama učenici će se vratiti u početnu skupinu i redom od 1 do 4 upoznati ostale članove sa svojim dijelom teksta. * učenici slušaju predavanja i istodobno bilježe bitne pojedinosti   (25 min)  (2  **III. REFLEKSIJA(zaključak)**  - izrada grozda ili mentalne mape kako bi učenici pozorno usustavili nove informacije o hrvatskoj renesansnoj književnosti. | * čitati * pisati * slušati * navesti * ispričati * objasniti * izdvojiti * zaključiti | * frontalni * individualni * grupni * čitanje * pisanje * analiziranje * razgovor * prezentacija |

**Plan/planovi prijenosnika** (školske ploče i/ili računalne prezentacije):

**Radni materijali**

**Hrvatska renesansna književnost- središta i svjetonazor**

* trajanje: hrvatska renesansna književnost doseže vrhunac u 16. stoljeću
* renesansa: 1. moderno razdoblje hrv. književnosti, kultura, književna i duhovna sinteza
* dalmatinska i dubrovačka književnost na hrvatskom jeziku
* razvija se pod utjecajem talijanske književnosti u gradovima uz more: dubrovniku, zadru, Splitu, Šibeniku,
* čakavsko narječje, dvostruko rimovani dvanaesterac
* epovi, petrarkistička poezija, prvi romani, prve drame
* prvi putopisni spjev, komedija
* renesansni svjetonazor, teme ljubavi i domoljublja
* aktualne društvene stvarnosti
* vrhunska djela književnosti i umjetnosti nastaju u bogatom Dubrovniku koji je sačuvao samostalnost i slobodu

**Hrvatska renesansna lirika**

* ljubavna, petrarkistička-ljubav, ljepota 8 najznačajniju ulogu ima, svi su pjesnici pisali ljubavnu poeziju- Zbornik Nikše Ranjine-. Najpoznatiji pjesnici Šiško menčetić, Džore Držić, Dinko Rranjina, Domingo Zlatarić i Hanibal Lucić. Nasljeđuju trubadursku i petrarkinu poeziju, kao i bogatu pučku liriku, pjesnici slave ljubav i ljepotu kao najviše duhovne vrijednosti.
* anakreontska – senzualna ljubav i ovozemaljski užici (Dž.Držić, H. Lucić)
* pastirsko- idilična- bijeg u idilične prostore u kojima se sanja o sreći
* religiozna – razapetost između renesansnih shvaćanja i svijesti o turskoj opasnosti (M. Vetranović, D. Ranjina)
* refleksivna – o životu i smrti i vremenu, o laži i pohlepi za zlatom, o ratu i ljudskim nevoljama, o bogatstvu i starosti (Mavro Vetranović- Moja plavca)
* satirična- oštra satira uperena na ljudske mane(oholost, lakoumnost, zavist, laž)
* pokladna – vezana uz karnevale, najčešći oblik – *maskarate-* pjesme koje govori neka maska ( *Jeđupka*- Mikša Pelegrinović)

**Hrvatska renesansna epika**

* epika obiluje djelima u stihu, a javljaju se i prva epska djela u prozi
* razvija se tradicionalni ep koji razvija religiozno- biblijske teme: Marko Marulić *Judita*
* oblikovan po uzoru na antičke epove *- Vergilijevu Eneidu-*
* povijesni ep (Brne Karnautić Vazetje *Sigeta grada*)
* renesansni ep iznosi sadržaje vrlo važne za život zajednice, događaji se iznose jasno, pregledno s brojnim opisima junaka, junakinja, vremena i prostora, bitaka i važnih događaja ukrašavajući svoje pripovijedanje brojnim figurama
* alegorijski ep, predstavlja nastavak srednjovjekovnog epa (Mavro Vetranović *Piligrin*, Juraj Baraković *Vila Slovinka*)
* posebno mjesto zauzima pastoralno – idilični i alrgorijski roman: proza i stih (Petar Zoranić *Planine*)
* hrvatska renesansna epika stvara i nove oblike: putopisni spjev/poslanice ( Petar Hektorović *Ribanje i ribarsko prigovaranje)*
* karakteristike: tradicionalni ep, dvostruko rimovani dvanaesterac, novi epski oblici

**Hrvatska renesansna drama**

* nastavlja se tradicija crkvenih prikazanja
* najpoznatiji pisac prikazanja je Mavro Vetranović – *Posvetilište Abramovo*, *Suzana Čista* i dr.- motivi iz Biblije ali u njih unosi mnogo svjetovnih elemenata)
* rađa se drama u suvremenom smislu te riječi – Hanibal Lucić piše prvu svjetovnu dramu s temom iz suvremene povijesti Robinja
* pastirska drama odnosno pastorala u kojoj se kroz likove zaljubljenih pastira, vila i satira renesansni gledatelji uživali u idiličnoj slici života u prirodi, u pjesmama i plesovima, u ljubavi i ovozemaljskim užicima
* prvu pastoralu napisao je Džore Držić Radmio i Ljubmir, a najznačajniji predstavnici su Nikola Nalješković i Marin Držić)
* renesansna komedija oblikovana je pod utjecajem antičkih uzora ( Plaut i Terencije)
* učena ili eruditivna komedija strukturu je preuzela od plautovske komedije: kompozicija u 5 činova, tipična lica ( smiješni, zaljubljeni starac zaljubljeni mladić, hvalisavi vojnik, kurtizana sluge i sluškinje koje zapleću i raspleću radnju, jedinstvo radnje, vremena i prostora(obično gradski trg), zapletena intriga koja se često rješava pomoću prepoznavanja i preoblačenja
* pisci eruditivnih komedija: Nikola Nalješković i Marin Držić
* tragedija: M:. Držić prepjevao Euripidovu Hekubu, a Domingo Zlatarić Sofoklovu Elektru